साईं बाबा की शोभायात्रा आज
श्रीसच्चिदानंद सतगुरु साईंनाथ महाराज की कृपा से डॉ. कन्हैयालाल चैरिटेबल ट्रस्ट साईं बाबा मंदिर अजय नगर में पिछले 17 वर्षों से शोभायात्रा का आयोजन किया जा रहा है। इस वर्ष 18वें स्थापना दिवस के उपलक्ष्य में शोभायात्रा साईंबाबा मंदिर से दोपहर 12.30 बजे शुरू होकर मुख्य नेहरू नगर सोसायटी द्वार, गूजरवास, भगवानगंज, संत कंवरराम स्कूल, गोशाला, आशागंज, त्रिलोकनगर, रावण की बगीची, केसरगंज गोल चक्कर, स्टेशन रोड, मदारगेट, प्लाजा रोड, डिग्गी चौक, ऊसरी गेट, सिंधुवाड़ी, राजेंद्र स्कूल, भगवान गंज रोड, अजय नगर, शिव मंदिर साईं बाबा मंदिर पहुंचकर संपन्न होगी। ट्रस्टी महेश तेजवानी ने बताया कि कार्यक्रम में शुक्रवार सुबह 10 बजे से 11 कुंडीय हवन गायत्री यज्ञ का आयोजन होगा। 2 जनवरी को सुबह 6 बजे कांकड़ आरती, बाबा का मंगल स्नान, अभिषेक, 10.30 बजे धुनी पूजन, दोपहर 12.30 बजे मध्याह्न आरती, दोपहर 1 से 4 बजे तक भंडारा-महाप्रसाद, शाम 6.30 बजे धूप आरती, रात 9.45 बजे सेज आरती के साथ कार्यक्रम का समापन होगा।
awa_Deva hin_Deva